laion/Wikipedia-Exotic huggingface dataset:
גנוניים

גנוניים או צלופחי גן (שם מדעי: Heterocongrinae), היא תת-משפחה של קונגריים מסדרת הצלופחאים. מרבית המינים במשפחה מצויים באוקיינוס השקט ובאוקיינוס ההודי, אך ישנם מינים גם באוקיינוס האטלנטי, בים הקריבי, ובים האדום. בני המשפחה הם צלופחים קטנים שחיים על קרקעית הים (אנ'), ומגיעים לגודל ממוצע של 80 סנטימטר, כשהמינים הגדולים ביותר יכולים להגיע גם ל-120 סנטימטר. המינים במשפחה מקיימים דפוסי צבעים והתנהגות שונים מאוד במינים שונים. הגנוניים ידועים קיבלו גם את שמם וגם את כינויים ("צלופחי גן") מהתנהגות ייחודית שמראים רוב המינים במשפחה. הגנוניים חיים בקבוצות גדולות, כשכל פרט בקבוצה חי בגומחה משלו. כאשר הגנונים מרגישים בטוחים, הם מוציאים את ראשם ומרבית גופם מהגומחה שלהם, על מנת לסנן את מזונם (זואופלנקטון) מן המים, אך בסיס גופם עדיין בגומחה, כך שהם נראים כאילו הם "צומחים" מתוך האדמה. בקבוצות גדולות, הגנונים נראים מרחוק כמו גן של צמחי קרקעית, ומכאן שמם. התנהגות זו היא המאפיין העיקרי של המשפחה, ומקויימת כמעט על ידי כל המינים במשפחה. בישראל יש בשמורת האלמוגים באילת אתר צלילה שקרוי "גן הצלופחים" ובו יש מושבה מפורסמת וקרובה לחוף של צלופחי גן מהמין גנון אילתי. המשפחה מתחלקת לשני סוגים, בהם 35 מינים של צלופחי גן. גנון (Gorgasia) Gorgasia barnesi Gorgasia cotroneii Gorgasia galzini Gorgasia hawaiiensis Gorgasia inferomaculata Gorgasia japonica Gorgasia klausewitzi Gorgasia maculata Gorgasia naeocepaea Gorgasia preclara Gorgasia punctata גנון זקוף (Gorgasia sillneri) - ידוע גם כגנון אילתי, חי בישראל במפרץ אילת Gorgasia taiwanensis Gorgasia thamani גנונית (Heteroconger) Heteroconger balteatus Heteroconger camelopardalis Heteroconger canabus Heteroconger chapmani Heteroconger cobra Heteroconger congroides Heteroconger digueti Heteroconger enigmaticus Heteroconger hassi Heteroconger klausewitzi Heteroconger lentiginosus Heteroconger longissimus Heteroconger luteolus Heteroconger mercyae Heteroconger obscurus Heteroconger pellegrini Heteroconger perissodon Heteroconger polyzona Heteroconger taylori Heteroconger tomberua Heteroconger tricia מדיה וקבצים בנושא גנוניים בוויקישיתוף גנוניים, באתר ITIS (באנגלית) גנוניים, באתר NCBI (באנגלית)
You Let Me Walk Alone

You Let Me Walk Alone (בעברית: אתה נתת לי ללכת לבד) הוא השיר שייצג את גרמניה באירוויזיון 2018 בליסבון, פורטוגל. השיר בוצע על ידי הזמר מיכאל שולטה, הוקלט בחברת התקליטים "ורי אס" ונכתב על ידי שולטה עצמו, תומאס סטנגאארד, ניסה אינגוורסן ונינה מילר. השיר נכתב בעקבות מות אביו של שולטה. השיר נבחר ב-22 בפברואר 2018 בתחרות "Unser Lied für Lissabon" ששודרה בערוץ ZDF והיוותה את תחרות קדם האירוויזיון הגרמני. סרטון השיר "You Let Me Walk Alone" באתר יוטיוב You Let Me Walk Alone, מילות השיר באתר ג'יניוס
רכס וולברין

רכס ווּלְבֶרִין (באנגלית: Wolverine Range; מילולית: רכס גרגרן) הוא רכס הרים ברכסי סוואנל שבהרי אומינקה בצפון פרובינציית קולומביה הבריטית שבקנדה. הרכס ממוקם מערבית לאגם ויליסטון. שטחו של הרכס 2,495 קמ"ר, וגובהו 1,482 מטרים מעל פני הים. שמו של הרכס אומץ רשמית ב-4 ביוני 1953. רכס וולברין באתר ממשלת קולומביה הבריטית תצלום לוויין ומידע גאוגרפי מפה טופוגרפית של רכס וולברין מזג אוויר עדכני עבור רכס וולברין תחזית מזג אוויר עדכנית עבור רכס וולברין סטטיסטיקות מזג אוויר עבור רכס וולברין מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
AC 2-Litre

AC 2-Litre (באנגלית: AC 2-Litre) היא מכונית סלון תוצרת יצרנית הרכב "AC Cars Group Ltd" (קרוי גם: "Auto Carriers Ltd"), אשר יוצרה בין השנים 1947–1956. סך הכול יוצרו 1,958 יחידות. 4 דלתות - סלון 2 דלתות - קופה 2 דלתות, 2 מושבים - רודסטר 2 דלתות - קבריולה תאוצה 0 - 97 קמ"ש היא 19.9 שניות מחיר דגם בסיס בשנת 1947 עמד על 1,277 לירות שטרלינג (דגם סלון - 2 דלתות) דגם "AC 2-Litre" - 2" מושבים רודסטר דגם "AC 2-Litre" קבריולה דגם "AC 2-Litre" קבריולה דגם "AC 2-Litre" קבריולה דגם "AC 2-Litre" קבריולה דגם "AC 2-Litre", קופה-סלון 2 דלתות דגם "AC 2-Litre" דגם "AC 2-Litre" דגם "AC 2-Litre" - סלון, 4 דלתות דגם "AC 2-Litre" - סלון, 4 דלתות AC Aceca AC Petite AC 3000ME AC Greyhound מדיה וקבצים בנושא AC 2-Litre בוויקישיתוף AC 2-Litre, סרטון באתר יוטיוב The AC 2-Litre Saloon Road Test". The Motor. 20 October 1948" דגמי "AC 2-Litre" ac2litre דגמי "AC 2-Litre" - מפרט classics.honestjohn.co.uk/reviews/ac/2-litre דגמי "AC 2-Litre" hagertyinsurance.co.uk/price-guide/1949-AC-2~Litre דגם "AC 2-Litre" בתצורת 2 דלתות angliacarauctions.co.uk/classic/results דגם "AC 2-Litre sports-tourer" rmsothebys.com/hf14/hershey/lots/1950-ac-2-litre-sports-tourer
ויקיפדיה הצ'צ'נית

ויקיפדיה הצ'צ'נית (בצ'צ'נית: Нохчийн Википеди) היא הגרסה בשפה הצ'צ'נית של אנציקלופדיית האינטרנט החופשית ויקיפדיה. ויקיפדיה הצ'צ'נית הושקה ב-28 בפברואר 2005. נכון ל-22 בספטמבר 2024 ישנם בוויקיפדיה הצ'צ'נית 601,389 ערכים ו-52 משתמשים פעילים. נכון לדצמבר 2023 היה מדד העומק (המשמש מדד גס לאיכות ומייצג את כמות הפעמים שבהם הערכים עודכנו) שלה הוא 8.15 (לעומת 1214.95 בוויקיפדיה האנגלית ו-267.86 בוויקיפדיה העברית). 28 בפברואר - למעלה מ-1,500 ערכים בוויקיפדיה. 28 באפריל - 2,000 ערכים קיימים בוויקיפדיה. 6 ביולי - 3,000 ערכים קיימים בוויקיפדיה 12 בספטמבר - כ-100,000 עריכות בוויקיפדיה. 9 בנובמבר - 5,000 ערכים קיימים בוויקיפדיה. 26 בנובמבר - 10,000 ערכים קיימים בוויקיפדיה. 17 בדצמבר - כ-150,000 עריכות בוויקיפדיה. 19 בדצמבר - 20,000 ערכים קיימים בוויקיפדיה. 7 במרץ - 200,000 עריכות בוויקיפדיה. 29 באפריל - 25,000 ערכים קיימים בוויקיפדיה. 5 במאי - 40,000 דפים. 10 במאי - 30,000 ערכים קיימים בוויקיפדיה. 2 באוגוסט - 50,000 ערכים קיימים בוויקיפדיה. 18 בנובמבר - 400,000 עריכות סה"כ. 7 בדצמבר - 70,000 ערכים קיימים בוויקיפדיה. 24 בדצמבר - 75,000 ערכים קיימים בוויקיפדיה. 14 בפברואר - 80,000 ערכים קיימים בוויקיפדיה. 14 באפריל - ויקיפדיה הצ'צ'נית הגיעה למקום 58 על פי מספר הדפים שלה (שהגיע ל-100,000). 26 במאי - 90,000 ערכים קיימים בוויקיפדיה. 18 ביולי - 800,000 ערכים קיימים בוויקיפדיה. 21 בספטמבר - 150,000 ערכים קיימים בוויקיפדיה. 31 באוגוסט - 160,000 ערכים קיימים בוויקיפדיה. אתר האינטרנט הרשמי של ויקיפדיה הצ'צ'נית (בצ'צ'נית) All Wikipedias ordered by number of articles. List of Wikipedias - Meta, meta.wikimedia.org Wikimedia News/2013 - Meta, meta.wikimedia.org (באנגלית) Wikimedia News/2014 - Meta, meta.wikimedia.org (באנגלית) Wikimedia News/2015 - Meta, meta.wikimedia.org (באנגלית) Wikimedia News/2016 - Meta, meta.wikimedia.org (באנגלית) Wikimedia News/2017 - Meta, meta.wikimedia.org (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
אליפות העולם בשחמט 1954

אליפות העולם בשחמט 1954 אורגנה על ידי פיד"ה. בשלב הסופי נפגשו לדו-קרב אלוף העולם בשחמט מיכאל בוטביניק ווסילי סמיסלוב החל ב-16 במרץ והסתיים ב-13 במאי 1954, בניצחון של מיכאל בוטביניק. בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסטוקהולם תחרות בין-אזורית בהשתתפות 21 שחמטאים. השמונה הראשונים היו יכולים להתקדם לשלב השלישי - תחרות המועמדים. לשחמטאים אלו היו הצטרפו דוד ברונשטיין, יצחק בולסלבסקי, וסילי סמיסלוב, פאול קרס, שמואל רשבסקי, מיגל ניידורף ומקס אויבה. למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, מיכאל בוטביניק היה נותר אלוף העולם. התחרות התקיימה בציריך באוגוסט-אוקטובר 1953. הדו-קרב התקיים במהלך 16 במרץ - 13 במאי 1954 במוסקבה וכלל 24 משחקים. הדו-קרב הסתיים בתיקו ובהתאם לתקנות תואר אלוף העולם נותר בידי בוטביניק. משחקי דו-קרב האליפות, באתר צ'סגיימס (באנגלית)
יחסי איי בהאמה – סין

יחסי איי בהאמה-סין הם היחסים הדו-צדדיים בין קהיליית איי בהאמה לבין הרפובליקה העממית של סין. היחסים הדיפלומטים בין שתי המדינות כוננו ב-23 במאי 1997. פחות מחודשיים לאחר מכן, הממשלה הסינית פתחה שגרירות בנאסאו, באי ניו פרובידנס. ממשלת בהאמה לא הקימה שגרירות בבייג'ינג באופן מיידי, אם כי בשנת 1999 מונה ד"ר ארתור פולקס לשגריר הלא תושב הראשון של איי בהאמה, והוא היה אחראי בין היתר על יחסיה של איי בהאמה עם סין עד אשר איי בהאמה הקימה שגרירות בבייג'ינג. ראש הממשלה הוברט אינגהראם היה ראש ממשלת איי בהאמה הראשון שביקר בסין. ביקורו נערך בשנת 1997. בשנת 2002 היקף הסחר בין המדינות הסתכם בכ-62.93 מיליון דולר. אך, רק כ-60,000 דולר מהיקף הסחר בין שתי המדינות היה ייצוא של איי בהאמה. איי בהאמה מחזיקה בשגרירות בבייג'ינג. מאידך, סין מחזיקה בשגרירות בנאסאו. "Bahamas". Ministry of Foreign Affairs of the People's Republic of China. 26 בספטמבר 2003. נבדק ב-27 בינואר 2010. {{cite web}}: (עזרה) שגרירות איי בהאמה בסין שגרירות סין באיי בהאמה
יורי אברבך

יורי אברבך (ברוסית: Юрий Авербах ;‏8 בפברואר 1922, קלוגה ברית המועצות – 7 במאי 2022) היה שחמטאי רוסי ממוצא יהודי בדרגת רב אמן, שופט וסופר שחמט. היה אלוף ברית המועצות בשחמט, התחרה באליפות העולם בשחמט. שימש בתפקידים בכירים באיגוד השחמט הסובייטי. יורי אברבך נולד לאב יהודי ואם רוסייה, אישה דתייה. היחסים בין האב למשפחת אשתו היו קשים, ולכן המשפחה עברה למוסקבה. בשנת 1939 החל אברבך את לימודיו באוניברסיטה טכנית על שם באומן במוסקבה, וסיים אותה בשנת 1946. בניגוד לרוב השחמטאים הסובייטים, במקביל לעיסוק בשחמט הוא המשיך לעבוד במקצוע שרכש. אברבך החל לשחק שחמט בגיל שבע. בשנת 1938 זכה באליפות ברית המועצות לילדי בתי הספר. הצלחה גדולה יותר הגיעה לאחר מלחמת העולם השנייה. בשנים 1949 ו-1950 הפך אברבך לאלוף מוסקבה ובשנת 1954 הוא הפך לאלוף ברית המועצות. הוא ניצח באליפות ברית המועצות בשחמט בשנת 1954. באליפות ברית המועצות בשחמט בשנת 1956 הוא זכה במקום השני. בשנת 1953 הוא השתתף בתחרות מועמדים שהייתה חלק של אליפות העולם בשחמט 1954. בהיותו חבר נבחרת ברית המועצות הוא זכה פעמיים באליפות אירופה, בשנים 1957 ו-1965 ושיחק נגד נבחרות ארציות מארצות הברית, בריטניה, שוודיה ויוגוסלביה. בשנות ה-70 של המאה ה-20 הוא כיהן בתפקידים בכירים באיגוד השחמט הסובייטי ובפיד"ה. בשנת 1993 הוא השתתף במשחקי המכביה הארבע-עשרה. ב-7 במאי 2022 הלך לעולמו בגיל 100. מדיה וקבצים בנושא יורי אברבך בוויקישיתוף יורי אברבך, באתר צ'סגיימס (באנגלית) יורי אברבך, באתר פיד"ה (באנגלית) יורי אברבך, באתר "Find a Grave" (באנגלית) YURI AVERBAKH, CHESS FEDERATION OF RUSSIA Yuri Averbakh 1922-2022, באתר Chess.com‏, 7 במאי 2022. (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
Higher Ground (שיר של רסמוסן)

Higher Ground (בעברית: קרקע גבוהה יותר) הוא השיר שייצג את דנמרק באירוויזיון 2018 שהתקיים בליסבון, פורטוגל. השיר בוצע על ידי הזמר רסמוסן, הוקלט בחברת התקליטים "רנגרד רקורדס" ונכתב על ידי ניקלאס ארן וקארל אאורן. השיר נבחר ב-22 בפברואר 2018 בתחרות "Dansk Melodi Grand Prix 2018" ששודרה בערוץ DR-P2 והיוותה את הקדם הדני. בראיון רסמוסן מסביר כי השיר הוא על ניסיון לפתור קונפליקטים בדרכי שלום והימנעות משימוש באלימות. השיר הוא גם על היכולת לקחת צעד אחורה ולפתור קונפליקטים בדרך אחרת מאשר רק לתקוע סכין בגבו של מישהו...יש בו חינוך לערכי היושר והשלום. רסמוסן מסביר כי השיר מבוסס על התרבות הדנית המסורתית ובמיוחד על הוויקינג מגנוס ארלנדסון - מנהיג שבט בתקופתם המאוחרת. סרטון השיר "Higher Ground" באתר יוטיוב Higher Ground, בביצוע רסמוסן, סרטון באתר יוטיוב (אורך: 3:12) Higher Ground, מילות השיר באתר ג'יניוס מריה מדסן ולאורה רוד, Han er favorit til at vinde i aften: Derfor blev han kontaktet af DR, בי טי. די קיי, 10 בפברואר 2018
אוטוסטרד

אוטוסטרד (أوتوستراد) היא להקת אינדי ירדנית אשר מרכז פעילותה בעמאן והיא פועלת משנת 2007. אפו דימרג׳יאן - גיטרה בס ושירה בשאר חמדאן - סקסופון ומקלדת יאזאן אל-רוסאן - שירה, גיטרה, כלי הקשה ברהאן אלעלי - תופים ושירה עבד אלרחמאן עטארי - גיטרה מהנד שויאת - מקלדת חברי להקה קודמים אשר פרשו: חמזה ארנאוט - גיטרה ושירה ויסאם קטאונה - קלידים ושירה המוזיקה של אוטוסטרד היא שילוב השפעות רוק, רגאיי, מוזיקה לטינית ופאנק עם מוטיבים ערביים מקומיים. מילות השירים נכתבות ונהגות בלהג הירדני הבדואי. נושאי השירים שואבים השראה מחיי היום יום בירדן, ביניהם ניתן למצוא סיפורי אהבה, מאבק, אתגרים פיננסיים, שימוש בסמים. השירים מועברים בגובה העיניים המקל ומתחברים למצוקות היום יום של אנשים. הלהקה צברה פופולריות בקרב הצעירים בירדן. פה-אוטוסרד (2008) אוטוסטרד (2011) נייטרוג'ן (2013) הלהקה ערכה סיבוב הופעות בכל המזרח התיכון. סיור זה כלל הופעות ברמת הגולן, נצרת, חיפה, רמאללה וירושלים העתיקה וגרר ביקורת על הלהקה בשל החלטתה להופיע בישראל באמצעות אשרה שהונפקה על ידי השגרירות הישראלית בעמאן. ב-2014 הלהקה הופיעה בלונדון וזו להם הייתה הפעם הראשונה שהופיעו מחוץ לעולם הערבי. הלהקה הופיעה מספר פעמים בטלוויזיה, בערוץ ראיה הירדני. כמו כן התארחה הלהקה בתוכנית הטלוויזיה המצרית "אל ברנאמג'" בהגשת באסם יוסף. ב-2015 לקחה הלהקה חלק בתחרות מוזיקלית מול הלהקה הירדנית "אל מוראבע3". . מוזיקה ערבית אתר האינטרנט הרשמי של אוטוסטרד אוטוסטרד, באתר סאונדקלאוד (באנגלית) אוטוסטרד, באתר MusicBrainz (באנגלית) Autostrad ב Facebook Autostrad בטוויטר The National: Indie bands battle it out at Red BullSoundclash Al Monitor.com: Jordanian Band's Israel-Palestine Tour Causes Uproar Arab British Centre: Autostrad’s First London Concert BarakaBits: Oriental Guitar, Plays on Words in Colloquial Arabic: Autostrad Tours Palestine "Autostrad indie band members express 'their humanity' through music". Jordan Times. 2015-03-03. נבדק ב-2016-10-12. Al Hayat: موسيقى «أوتوستراد» الأردنية ... تصل إلى لندن (in Arabic) Al Ghad: فرقة "أوتوستراد" ضيوف برنامج باسم يوسف الليلة (in Arabic) Saraha News: أوتوستراد والمربع تخوضان ريد بل ساوند كلاش الجمعة (in Arabic) AlOrdon Alyoom يد بُل ساوند كلاش مواجهة موسيقية بحضور شبابي لافت (in Arabic)
DR P2

DR P2 (ידוע בעיקר בשם P2) היא תחנת רדיו ציבורית דנית המופעלת על ידי DR, שהוא גוף השידור הציבורי של דנמרק. התחנה עוסקת במוזיקה קלאסית, הן מוקלטת והן בשידור חי, וגם בדיונים אודות המוזיקה הקלאסית. מאז 1991 מארגנת התחנה תחרות אחת לשנתיים עבור מוזיקאים צעירים ומבטיחים. ב-1 באוקטובר 1951 השיקה הסטאטרסדיווניאן את תחנת הרדיו השנייה שלה, שנקראה תחנה 2. בשנת 1959 שונה שמה ל-Danmarks Radio ול-DR בשנת 1996. ב-1 בספטמבר 2001 לאחר הזכייה של DR בזכויות השימוש בתחנת הרדיו הרביעית של דנמרק, הושקה מחדש התחנה תחת השם "DR P2 Musik & Kultur" (בתרגום חופשי: DR P2 מוזיקה ותרבות). ב-1 באוקטובר 2017 הפכה התחנה לזמינה בשידורי ה-+DAB לאחר שדנמרק עברה לשידורים מסוג זה. התחנה שידרה את קדם האירוויזיון הדני לשנת 2018 יחד עם ערוץ DR2. ב-1 באפריל 2002 הוענק רישיון ל-DR P2 רישיון לשדר במספר תדרים, שנקראו על ידי משרד התרבות הדני "תחנת הרדיו הרביעית". DR ניצחה בתחרות מספר מועמדים אחרים, כשבמסגרת התחרות בוצעה הערכת איכות. תחנת הרדיו הרביעית הייתה חלק מההסדר תקשורתי בין מפלגת הסוציאל-דמוקרטית, השמאל הרדיקלי, המרכז הדמוקרטי ו-SF. בממשלה רצו להקצות את התדר ל-DR, כך שתחנות P2 ו-P4 יוכלו לשדר מסביב לשעון. לעומתם במרכז הדמוקרטי רצו שכל אחד יוכל לשדר בתחנת הרדיו הרביעית מלבד DR. DR1 DR2 TV3 אתר האינטרנט הרשמי של DR P2 "Kammermusik live og i radioen". MUSIKEREN (בדנית). נבדק ב-2018-02-23. 103982@au.dk, Vis, danmarkshistorien.dk, ‏2018-02-09 (בדנית) Radionyt.com, I dag starter Danmarks nye 4. lands-dækkende FM kanal: "P2 Musik & Kultur", www.radionytarkiv.dk (ארכיון) Overgangen til DAB+ udsat til 1. oktober 2017 | Danske Medier, danskemedier.dk (ב־)
דייוויד מיור

דייוויד ג'ייסון מְיוּר (באנגלית: David Jason Muir; נולד ב-8 בנובמבר 1973) הוא כתב בכיר ומגיש חדשות אמריקני שעובד בחטיבת החדשות של רשת ABC. מיור מגיש את מהדורת החדשות המרכזית של רשת ABC, ה-World News Tonight, שמדורגת כיום כמהדורת החדשות הנצפית ביותר בארצות הברית עם כ-9.4 מיליון צופים מדי ערב. מיור נולד וגדל בעיר סירקיוז שבמדינת ניו יורק. מיור סיים לימודי תואר ראשון בתקשורת במכללת אית'קה (אנ') בניו יורק בשנת 1995, והוא למד במקביל במכון לעיתונאות פוליטית באוניברסיטת ג'ורג'טאון ובאוניברסיטת סלמנקה בספרד. בתחילת הקריירה העיתונאית שלו, החל משנת 1995, הוא שימש ככתב חדשות בתחנת הטלוויזיה המקומית של קבוצת ABC בעיר הולדתו, סירקיוז, ולאחר מכן הוא עבר לעבוד בתחנה מקומית גדולה יותר מאותה הרשת בעיר בוסטון. בתחנה הזו הוא היה שותף לזכייה בפרס על שם אדוארד מורו על תחקיר שהתחקה אחר מבצעי פיגועי 11 בספטמבר. בחודש אוגוסט 2003 הצטרף מיור לחטיבת החדשות של רשת ABC הארצית כמגיש תוכנית העדכונים הלילית "World News Now". משנת 2007 הוא החל להגיש את המהדורה המרכזית של הרשת בימי שבת, ובהמשך הוא קיבל לידיו גם את מהדורת החדשות המרכזית של ימי ראשון. כשנה לאחר מכן, בשנת 2013, הוא מונה בנוסף להיות המגיש של מגזין האקטואליה לשעות הפריים-טיים של הרשת, "20/20", לצדה של אליזבת ורגאס. לאחר כמה שנים כמגיש מהדורות סופי השבוע, מונה מיור בחודש ספטמבר 2014 להיות המגיש הקבוע של המהדורה המרכזית של רשת ABC גם בימי חול, ה-"World News Tonight", כתחליף לדיאן סויר שהכריזה על פרישתה מהתפקיד. כשנתיים לאחר כניסתו לתפקיד הפכה המהדורה בהגשתו לנצפית ביותר באמריקה עם ממוצע של כ-8.3 מיליון צופים מדי ערב לעונת 17–2016 לפי נתוני מדד נילסן. בכך הצליחה המהדורה בהגשתו לעבור לראשונה מזה 21 שנה את המהדורה המתחרה של רשת NBC בהגשתו של לסטר הולט ולהגדיל את הפער מהמהדורה של רשת CBS בהגשתו של ג'ף גלור המדורגת במקום השלישי. מיור בין השאר דיווח מישראל בתקופת מלחמת לבנון השנייה ומרצועת עזה, מפרו לאחר רעידת האדמה ב-2007, מסין לאחר רעידת האדמה בסצ'ואן (2008) ומהאיטי לאחר רעידת האדמה ב-2010. הוא סיקר את אולימפיאדת בייג'ינג ואולימפיאדת ונקובר וכיסה מערכות בחירות ואסונות בזירה האמריקנית. הוא זכה בפרס על שם אדוארד מורו על סיקור פגיעת טורנדו מור באוקלהומה ב-2013, ועל סיקור המשבר ההומניטרי במוגדישו שבסומליה. כמו כן הוא היה שותף לזכייה בפרס גילדת הכותבים של אמריקה, ב-2009 ובפרס אמי לסיקור החדשות המתפרצות הטוב ביותר ב-2010. לאחר בחירתו של דונלד טראמפ לתפקיד נשיא ארצות הברית היה מיור העיתונאי הראשון שראיין אותו. מדיה וקבצים בנושא דייוויד מיור בוויקישיתוף דייוויד מיור, ברשת החברתית אקס (טוויטר) דייוויד מיור, ברשת החברתית אינסטגרם דייוויד מיור באתר רשת ABC David Muir’s Favorite Spotify Playlist: Teen Party, ואניטי פייר, אוגוסט 2015 דייוויד מיור באתר IMDb ABC News’ ‘World News Tonight” Tops 2019-20 Season In Viewership And Most Prized Demographics, ידיעה באתר Deadline
יאנה טרזי

יאנה טרזי (ביוונית: Γιάννα Τερζή; נולדה ב-7 במאי 1980; מקבלת קרדיטים גם בשם: "Yianna Terzi") היא זמרת-יוצרת יווניה. טרזי יצגה את יוון באירוויזיון 2018 עם השיר "Oneiro Mou", ובעברית, "החלום שלי". טרזי נולדה ב-7 במאי 1980 בסלוניקי. היא בתו של הזמר היווני פסכאליס טרזיס (אנ'). בגיל 20 עברה לאתונה כדי להתחיל בקריירת מוזיקה. בשנת 2004 היא הוציאה את שירה הראשון. בשנת 2006 יצא אלבומה הראשון, "Gyrna to kelidi", עם חברת התקליטים "קובלט מיוזיק יוון". בשנת 2008 עברה טרזי לחברת התקליטים "מינוס אמי", והוציאה את אלבומה השני - "Ase me na taxidepso" - עם סינגל באותו השם כבר באותה השנה. בהמשך עברה לגור בארצות הברית, ועבדה שם בחיפוש כישרונות (סקאוטינג) עם חברת התקליטים אינטרספוק רקורדס. ב-2017 היא נרשמה עם חברת התקליטים החדשה שלה, פאניק רקורדס, אצל רשות השידור היוונית לתוכנית אליניקוס טליקוס 2018 עם השיר "Oneiro Mou" ב-27 באוקטובר 2017. מאוחר יותר, ב-8 בנובמבר, היא הפכה לאחת מחמשת המועמדים שעברו לגמר הטלוויזיוני. בעקבות פסילה של שניים מחמשת המועמדים על כך שהשיר לא נשמע יווני, נכנס השיר "Oniero Mou" לשלב הגמר הסופי (3 מועמדים). ב-15 בפברואר 2018 נמסר כי חברות התקליטים של שני האמנים המתחרים סירבו לשלם אגרה בסך של 20,000 יורו לרשות השידור היווני (ERT) ונפסלו מהתחרות, כך בוטל הקדם היווני לשנה זו והשיר נבחר. ב-8 במאי 2018 שרה טרזי בחצי הגמר הראשון של האירוויזיון, והייתה הזמרת ה-14 בתור. היא לא הצליחה לעלות לשלב הגמר. מדיה וקבצים בנושא יאנה טרזי בוויקישיתוף אתר האינטרנט הרשמי של יאנה טרזי יאנה טרזי, ברשת החברתית פייסבוק יאנה טרזי, באתר אפל מיוזיק (באנגלית) יאנה טרזי, באתר ספוטיפיי יאנה טרזי, באתר Last.fm (באנגלית) יאנה טרזי, באתר AllMusic (באנגלית) יאנה טרזי, באתר MusicBrainz (באנגלית) יאנה טרזי, באתר Discogs (באנגלית) יאנה טרזי, באתר Genius הגיית שם משפחתה ביוונית: טרזי, במלרע (ההטעמה בהברה האחרונה). יאניס קוסטיקאס, Η Γιάννα Τερζή η 13η υποψήφια για τον ελληνικό τελικό της Eurovision 2018, אתר מעריצי האירוויזיון היווני, 29 באוקטובר 2017 יאניס ארגריו, Eurovision ΕΡΤ: Αυτοί είναι οι πέντε φιναλίστ του ελληνικού τελικού!, אתר מעריצי האירוויזיון היווני, 8 בנובמבר 2017 ניק ואן לית, ATTENTION! Two acts seemingly disqualified from Ellinikós Telikós, אסקאקסטרה, 16 בפברואר 2018 It’s Gianna Terzi for Greece in Lisbon, אקסאקסטרה, 22 בפברואר 2018
אליפות העולם בשחמט 1957

אליפות העולם בשחמט 1957 הייתה תחרות שאורגנה על ידי פיד"ה. השלב הסופי בו נפגשו אלוף העולם מיכאל בוטביניק ווסילי סמיסלוב החל ב-5 במרץ והסתיים ב-27 באפריל 1957 בניצחון של וסילי סמיסלוב. בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסטוקהולם תחרות בין-אזורית בהשתתפות 21 שחמטאים. התשע הראשונים היו יכולים להתקדם לשלב השלישי - תחרות המועמדים. לשחמטאים אלו הצטרף וסילי סמיסלוב שהפסיד בדו-קרב של אליפות העולם בשחמט 1954. למנצח התחרות הייתה זכות לשחק בדו-קרב נגד אלוף העולם המכהן. אם דו-קרב היה מסתיים בתיקו, מיכאל בוטביניק היה נותר אלוף העולם. התחרות התקיימה באמסטרדם באפריל-מאי 1956. הדו-קרב התקיים במהלך 16 במרץ - 13 במאי 1957 במוסקבה. הוא כלל 24 משחקים. מדיה וקבצים בנושא אליפות העולם בשחמט 1957 בוויקישיתוף משחקי תחרות המועמדים, באתר צ'סגיימס (באנגלית) משחקי דו-קרב בוטביניק-סמיסלוב,, באתר צ'סגיימס (באנגלית)
הצעיף הצבעוני

האם התכוונתם ל... הצעיף הצבעוני (רומן) – רומן מאת סומרסט מוהם הצעיף הצבעוני (סרט, 1934) – סרט בכיכובם של גרטה גרבו והרברט מרשל הצעיף הצבעוני (סרט, 2006) – סרט בבימויו של ג'ון קורן  החטא השביעי (The Seventh Sin) – עיבוד לרומן משנת 1957
אול

בפגאניזם הגרמאני המוקדם, Wulþuz (וולתוז, תהילה) היה מושג חשוב, שלפעמים הואנש כאל, או כאפיתט לאל חשוב. המושג הזה המשיך במיתולוגיה הנורדית באל אוּל, שקשור לקשתות ותהילה. המונח Wolþu "תהילה", שאולי מתייחס לאל, הופיע לראשונה בממצא ארכאולוגי מהמאה ה-3, וישנם מקומות רבים בשם אול ושמות דומים. על אף זאת, מצוי מידע מועט העוסק באול בכתבים איסלנדיים מימי הביניים. בימי הביניים עברה המילה לטינזציה ל"אולרוס" (Ollerus). המונח האיסלנדי הוא אוּלוּר. בשפות הגרמאניות הצפוניות היבשתיות המילה המודרנית היא אול. המילה מאנגלית עתיקה ומאותו מוצא וולדור אומרת "תהילה" אך היא לא משמשת כשם עצם פרטי. למרות זאת, המונח מופיע בצירופים המתייחסים לישות כלשהי, כגון Wuldres cyning, "מלך התהילה"; Wuldorfæder, "אב-תהילה"; ו-Wuldor alwealda, "השליט/האדון המפואר". מדיה וקבצים בנושא אול בוויקישיתוף אול, באתר אנציקלופדיה בריטניקה (באנגלית) אול, באתר אנציקלופדיית ההיסטוריה העולמית (באנגלית)
Light a Candle

Light a Candle (בעברית: נדליק ביחד נר) היה השיר שייצג את ישראל באירוויזיון 2002 שנערך בטאלין שבאסטוניה. השיר הושר באנגלית ובעברית על ידי שרית חדד. השיר הוא שיר פופ בשילוב מוזיקה ים תיכונית. השיר מזמין את מאזיניו להצטרף אליו להדלקת נרות, כדי להאיר את המקום האפל, חסר התקווה והאונים. השיר נבחר לייצג את ישראל באירוויזיון 2002 על ידי ועדה מטעם רשות השידור, שבחרה את השיר הזה, מתוך ארבעה שירים שבוצעו כולם על ידי חדד. באירוויזיון שובץ השיר במקום העשירי בסדר ההופעה, אחר קרוליינה ממקדוניה עם "Od nas zavisi" ופראנסיס ג'ורדי השווייצרי עם "Dans le jardin de mone âme". עת סיום ההצבעה, קיבלה חדד 37 נקודות, וסיימה את התחרות במקום ה-12 מתוך 24. לשיר גם הוקלטה גרסה עברית מלאה אשר שודרה בעבר ברשת ג'. הגרסה עצמה לא נכנסה לשום אלבום. בנוסף, נוצרה גרסת רמיקס רשמי לשיר, הרמיקס נכנס לאלבום מהדורה מיוחדת "נדליק ביחד נר", האלבום אשר הכיל שירים של חדד מאלבומים שונים וגרסת רמיקס, חולק על ידי עיתונאים בתקופת האירוויזיון בשביל לקדם את מעמדה של שרית חדד בעולם. בתוכנית רק בישראל, ביצעה אורנה בנאי בדמותה "לימור" שיר בשם "טדי הדובון השוודי", לאחר שמועות לפיהן שירה של הזמרת שרית חדד באירוויזיון 2002 "Light a Candle" (ובעברית "נדליק ביחד נר") הוא העתקה של שיר עם שוודי בשם "Teddybjörnen Fredriksson" (בעברית: "פרדריקסון הדובון"), שיר ילדים מוכר שכתב לאסה באריהוגן. באותה תקופה הייתה בישראל תקופת הפיגועים ונציגי מדינות רבות התנכלו לצוות ההפקה של חדד ולא נתנו לה נקודות בגמר בכוונה. נציגי מדינת שוודיה קיללו את חדד. שגריר שוודיה התנצל וחדד נסעה לשוודיה לקבל את התנצלתו והביאה לו את האלבום נדליק ביחד נר.[דרוש מקור] סרטון השיר "Light a Candle" באתר יוטיוב מילות השיר, שירונט שרית חדד - נדליק ביחד נר גרסה עברית - Sarit Hadad - Light a Candle Version Hebrew, נבדק ב-2021-09-15